recursal/SuperWikiNEXT-32B huggingface dataset:
**சூரிய குலம்** என்று காசியப முனிவருக்கும் அதிதீ தேவிக்கும் பிறந்த விவஸ்வான் என்ற பெயர் கொண்ட சூரியனின் வம்சாவளிகளை குறிப்பிடுகின்றனர். இந்து தொன்மவியலின் அடிப்படையில் சூரியனுக்கும்  சந்தியா தேவிக்கும் வைவஸ்தமனு என்ற மகன் பிறந்தார் இவர் தான் மனுஸ்மிதிரியை இயற்றியவர். விவஸ்வான் என்கிற சூரியன் முதல் மனிதனாக அறியப்பெறுகிறார். இவருடைய பெயரனான இச்வாகுவின் வழி வந்த அரச வம்சம் சூரிய குலமாக அறியப்பெறுகிறது.

இந்த வம்சத்தில் பிறந்தவராக பகீரதனும், ராமரும் புகழ்பெற்றவர்கள். மகாபாரதப் போரில் பிரகதபாலன் என்பவரை அபிமன்யு கொல்ல இவ்வம்சம் அழிந்ததாக கூறுகின்றனர். சிலர் இவ்வம்சத்தில் மருத் என்பவர் பிழைத்து அவரால் வம்சம் தளைத்ததாகவும் நம்புவதுண்டு.

ரகு வம்சம்
----------

சூரியனின் மறுபெயரான ரகு என்பதிலிருந்து ரகு வம்சம் என்று இந்த வம்சம் அழைக்கப்பட்டிருக்கலாம் எனவும், தசரதனின் தாத்தாவான ரகு என்பவரின் வம்சம் என அடையாளம் செய்ய ரகு வம்சம் என்று அழைக்கப்படுக்கலாமெனவும் நம்பப்படுகிறது.

பகிரத தவம்பகிரத தவம்

வம்ச பட்டியல்
-------------

* சூரியன்
* வைவஸ்தமனு
* இச்வாகு
* விகுட்சன்
* புரஞ்சயன்
* அனநேசு
* பிருது
* சாவஷ்தி
* குவலயாசுவன்
* யுவனாசுவன்
* மாந்தாதா
* அம்பரீஷன்
* புருகுச்சன்
* திரிசங்கு - புருகுச்சன் பேரன்
* அரிச்சந்திரன் - திரிசங்கின் மகன்
* ரோஹிதன்
* பாகுகன் -ரோஹிதன் பரம்பரை
* சகரன்
* அசமஞ்சன்
* அம்சுமான்
* பகீரதன்
* அஸ்தமகன்
* மூலகன்
* கட்வாங்கன்
* தீர்கபாகு
* ரகு - தசரதனின் தாத்தா
* அஜன் -தசரதனின் தந்தை
* தசரதன்
* இராமர்
* லவன்
* குசன்
* அதிதி நிஷதன் நபன் புண்டரீகன் ஷேமதர்மா
* இரணியநாபன்
* புஷ்யன்
* பிரகதபாலன்

தமிழகத்தில் வரலாற்று கால மெய்கீர்த்திகள் சோழரை சூர்ய வம்சம் என்றாலும் இந்து மத புராணங்களோ சேரர், சோழர், பாண்டியர் போன்ற மூவேந்தர்களையும் சந்திர வம்சம் என்றே கூருகின்றன. ஆனால் கலிங்கத்துப்பரணியில் வரும் சோழர் வம்ச வர்ணனை சோழர்களின் முன்னோர்களாக சூர்ய வம்ச மன்னர்களையே குறிப்பிடுகின்றன. அறந்தாங்கி தொண்டைமான்கள் மற்றும் பாலையவனம் பாளையம் வணங்காமுடிப் பண்டாரத்தார்கள் தங்கள் குலம் சூரியகுலம் என்று குறிப்பிட்டுக்கொள்கின்றனர்.

காண்க
-----

* இராமாயணம்
* சந்திர குலம்
* அக்கினிக் குலம்

கருவி நூல்
----------

* இராமாயணம்
* இரகு வம்சம்

ஆதாரம்
------

1. ↑  பதினெண் புராணங்கள், கிருஷ்ணமாச்சாரியார், நர்மதா பதிப்பகம், சென்னை - 17.
2. ↑   *அறந்தாங்கி தொண்டைமான்கள்*. 2008. பக். [67]. .

வெளி இணைப்புகள்
---------------
**வடக்கன் கோயிக்கால் தேவி கோயில்** இந்தியாவில் கேரள மாநிலத்தில் காயங்குளத்திற்கு அருகில் உள்ள புதியவிளை கிராமத்தில் அமைந்துள்ள ஒரு புகழ்பெற்ற தேவி கோவில் அல்லது பகவதி கோயில் ஆகும்.

இக்கோயிலின் மூலவர் பார்வதி தேவி ஆவார். இங்கு சிவன், பத்ரகாளி, தர்ம சாஸ்தா ஆகிய துணைத்தெய்வங்கள் உள்ளன. நாக தேவதை, கந்தகர்ணன், யக்ஷி, யோகீஸ்வரன், பிரம்ம ரக்ஷர் ஆகியோரின் சிலைகளும் இங்கு

இரண்டு தளங்களைக் கொண்ட மூலவர் கருவறை இக்கோயிலின் முக்கியமான சிறப்பாகும். பார்வதி சிலை தரை தளத்திலும், மகாதேவன் (*சிவன்* ) சிலை முதல் தளத்திலும் உள்ளன.

மலையாள நாட்காட்டி மாதமான குபத்தின் பரணி நாளில் கும்ப பரணி விழா இங்கு சிறப்பாகக் கொண்டாடப்படுகிறது. இந்த நாள் வடக்கன் கோயிக்கால் தேவியின் பிறந்த நாளாகக் கருதப்படுகிறது. இவ்விழா 10 நாள்கள் நடைபெறும். 

நவஹ யக்ஞம் இக்கோயிலில் ஏப்ரல் - மே மாதங்களில் ஒன்பது நாட்கள் நடத்தப்படும் கொண்டாட்டங்களில் ஒன்றாகும். இந்த ஒன்பது நாட்களிலும் கோயிலில் மிகச் சிறந்த சமய சடங்குகளும் (பூஜைகள்), அன்னதானமும் நடத்தப்படும்.

மேலும் பார்க்கவும்
------------------

* கேரளாவின் கோவில்கள்
* கேரளாவின் கோவில் திருவிழாக்கள்
**குட்டுமுக் சிவன் கோயில்**, இந்தியாவின் கேரள மாநிலத்தில் உள்ள குட்டுமுக் மகாதேவருக்குக்குரிய கோயிலாகும். இக்கோயில் திருச்சூர் மாவட்டத்தில் திருச்சூருக்கு வடகிழக்கே 5 கி.மீ. தொலைவில் அமைந்துள்ளது.  இங்கு வழிபடப்படுகின்ற சிலை 300 ஆண்டுகளுக்கும் மேலானதாகக் கூறப்படுகிறது. ஆனால் அது தொடர்பாக எவ்வித வரலாற்று பதிவுகளும் காணப்பெறவில்லை. 'குட்டுமுக்' என்ற பெயர் **குட்டி மக்** என்பதிலிருந்து உருவானதாக நம்பப்படுகிறது.

வரலாறு
------

இங்கு வழிபடப்படுகின்ற சிலை "கிராத மூர்த்தி" என்று அழைக்கப்படுன்ற, சிவனின் மற்றொரு வடிவமாகும். இந்த வடிவில்தான் இறைவன், அர்ஜுனனின் பக்தியைச் சோதிப்பதற்காக, வேட்டைக்காரனாகத் தோன்றி அவனுடன் சண்டை போட்டதாகக் கூறுவர். அர்ஜுனனின் பக்தியால் ஈர்க்கப்பட்ட சிவன் அவருக்கு "பசுபதாஸ்திரம் "என்ற ஓர் ஆயுதத்தைத் தந்தார். ஒருமுறை மைசூர் இராணுவம், திப்பு சுல்தான் தலைமையில் இக்கோயிலைத் தாக்க முற்பட்டபோது, எங்கிருந்தோ வெளியே வந்த தேனீக்கள் கூட்டம் அவர்களைத் தாக்கி, அவர்களை பின்வாங்கச் செய்தது.

துணைத்தெய்வங்கள்
----------------

கணபதி, ஐயப்பன், மகாவிஷ்ணு போன்ற தெய்வங்களுக்கான சன்னதிகள் இக்கோயிலில் உள்ளன.

திருவிழாக்கள்
-------------

குட்டுமுக் உற்சவம் இங்கு பத்து நாட்கள் நடைபெறுகிறது.

மேற்கோள்கள்
-----------

1. ↑  "Kuttumuck Siva Temple – Hindu Temple Timings, History, Location, Deity, shlokas" (in en-US). .
2. ↑  Shri Mahadeva Temple

வெளி இணைப்புகள்
---------------

* குட்டுமுக் சிவன் கோவில் தகவல்

படத்தொகுப்பு
------------

* குட்டுமுக் மகாதேவர் கோயில்குட்டுமுக் மகாதேவர் கோயில்
* குட்டுமுக் பூரம்குட்டுமுக் பூரம்
* குட்டுமுக் மகாதேவர் கோயில் சிவேளிகுட்டுமுக் மகாதேவர் கோயில் சிவேளி
**திருவண்வண்டூர்** (Thiruvanvandoor Mahavishnu Temple) என்பது 108 வைணவத் திருத்தலங்களில் ஒன்றாகும். நம்மாழ்வாரால் பாடல் பெற்ற இத்தலம் கேரள மாநிலம் ஆலப்புழை மாவட்டத்தில் உள்ளது. திருவமுண்டூர் என்றும் திருவண்வண்டூர் என்றும் அழைக்கப்படுகிறது.

கருவறைக்கு மேல் கோபுரத்தின் படம்

இறைவன், இறைவி
-------------

இத்தலத்தின் இறைவன் மேற்கு நோக்கி நின்ற திருக்கோலத்தில் பாம்பனையப்பன், கமலநாதன் என்ற பெயர்களால் அழைக்கப்படுகிறார்.
இறைவி கமலவல்லி நாச்சியார். தீர்த்தம் பம்பை தீர்த்தம். விமானம் வேதாலய விமானம் எனும் அமைப்பைச் சேர்ந்தது.

சிறப்புக்கள்
------------

மகாபாரதத்தின் படி பஞ்ச பாண்டவர்கள் கேரள தேசத்திற்கு வந்தபோது மிகவும் சிதலமடைந்திருந்த இத்தலத்தை நகுலன் புதுப்பித்து சீர்படுத்தியதால் நகுலனால் உண்டாக்கப்பட்ட தலம் என்றே இப்பகுதியில் வழங்கப்படுகிறது. இத்தலம் வட்டவடிவான கருவறை அமைப்புடன் காணப்படுகிறது. நம்மாழ்வார் 10 பாசுரங்களில் இத்தலத்தினைப் பாடியுள்ளார்.

மேற்கோள்கள்
-----------

1. ↑  *108 Vaishnavite Divya Desams: Divya desams in Pandya Nadu*. M. S. Ramesh, Tirumalai-Tirupati Devasthanam.
2. 1 2  ஆ.எதிராஜன் B.A.. *108, வைணவ திவ்யதேச ஸ்தல வரலாறு*. தமிழ் இணையப் பல்கலைக் கழகம்.
**S4716** என்பது பால்வழியின் மையத்தில் அமைந்துள்ள மீப்பொருண்மை தனுசுஏ (Sgr A\*)கருந்துளையைச் சுற்றிவரும் ஒரு S வகை விண்மீனாகும், இது 100 வானியல் அலகு க்கு மிக நெருக்கமான அணுக்கமாக நொடிக்கு 8,000 கிலோமீட்டர் வேகத்தில் அதைச் சுற்றி வருகிறது. 2022 யூலை நிலவரப்படி, எசு4716 வட்டனைக்காலம் பால்வழியில் உள்ள எந்த விண்மீனிலும் மிகக் குறுகியதாக இருந்தது. இது 4.0 ஆண்டுகளில் Sgr A\* கருந்துளையை, 0.75 மையப்பிறழ்வுடன் நீள்வட்ட வட்டணையில் சுற்றிவருகிரது. இதன். Sgr A\* இலிருந்தான அண்மிய அணுக்கம் 15 பில்லியன் கிலோமீட்டர்கள் ஆகும் ( இது 2022 இல் விண்வெளி ஆய்வு வாயேஜர் 2 க்கான தோராயத் தொலைவு அல்லது சூரியனிலிருந்து நெப்டியூன் தொலைவை விட மூன்று மடங்கு), அதன் நெடுந்தொலைவு அணுக்கம் 100 பில்லியன் கிலோமீட்டர் ஆகும். இதைக் கெக் ஆய்வக NIRC2 ( Keck ), OSIRIS (Keck) ஆகிய தொலைநோக்கிகள் வழியாகவும் சின்ஃபோனி ( VLT ), நாக்கோ ( VLT ), ஈர்ப்பு ( VLT ) ஆகிய மிகப் பெரிய தொலைநோக்கிகள்( VLT ) வழி கண்டறியலாம்.

மேற்கோள்கள்
-----------


1. ↑  Peißker, Florian; Eckart, Andreas; Zajaček, Michal; Britzen, Silke (2022-07-05). "Observation of S4716 -- a Star with a 4 yr Orbit around Sgr A\*" (in en). *The Astrophysical Journal* **933** (1): 49. doi:10.3847/1538-4357/ac752f. Bibcode: 2022ApJ...933...49P.
**எசுடிஎசெசு ஜோ81554.26+472947.5, (SDSS J081554.26+472947.5)**, பெரும்பாலும் அதன் பகுதி ஆயத்தொலைவுகளான ஜோ**815+4729** என்று சுருக்கப்படுகிறது, இது புலி விண்மீன் குழுவில் உள்ள மிகக் குறைந்த பொன்மத்(உலோகத்)தன்மையைக் கொண்ட ஒரு விண்மீனாகும். இது ஒப்பீட்டளவில் அதிகக் கரிமச் செறிவையும் கொண்டுள்ளது.  விண்மீனின் மேற்பரப்பு வெப்பநிலை 6,215 கெ. இது சூரியனில் இருந்து 7,500 ஒளி ஆண்டுகள் (2.3 கிலோபுடைநொடிகள் ) தொலைவில் உள்ளது மேலும் நம் பால்வழி மையத்தில் இருந்து 33,000 ஒளி ஆண்டுகள் (10 கிலோபடைநொடிகள்) தொலைவில் உள்ளது.  அதன் [ இரும்பு/நீரக] விகிதம் முதலில் -5.8 டெக்சுக்குக் கீழே இருப்பதாக நம்பப்பட்டது, இது இதுவ்வரை கண்டறியப்பட்ட குறைந்த உலோகத்தன்மை விண்மீனாக மாற்றப்பட்டது. ,  ஆனால் 2020 இல் -5.49 டெக்சு என திருத்தப்பட்டது 

ஜோ815+4729 கரிம/ இரும்பு விகிதம், [C/Fe] குறைந்தது 5.0 டெக்சு ஆகும்.  இந்த விண்மீன் காலகத்தாலும் உயிரகத்தாலும் பெரிதும் செறிவூட்டப்பட்டுள்ளது, இது ஒற்றை சுழிய-உலோக சூப்பர்நோவாவால் மாசுபடுத்தப்பட்ட தொல்பழங்கால வளிம முகிலிலிருந்து உருவாகிறது. இரும்பு உள்ளிட்ட அடர்தனிமங்களின் பற்றாக்குறை, இவை பெரும்பாலும் சரிந்து விழும் மீவிண்மீன் வெடிப்பு எச்சங்கள் வழியாக விளக்கப்படுகிறது.

மேற்கோள்கள்
-----------


1. 1 2 3 4  Aguado, David S; Hernández, Jonay I. González; Prieto, Carlos Allende; Rebolo, Rafael (2018). "J0815+4729: A Chemically Primitive Dwarf Star in the Galactic Halo Observed with Gran Telescopio Canarias". *The Astrophysical Journal* **852** (1): L20. doi:10.3847/2041-8213/aaa23a. Bibcode: 2018ApJ...852L..20A.
**HAT-P-29**, பன்னாட்டு வானியல் ஒன்றியத்தின் புற உலகங்கள் பெயரிடல் திட்டத்தின் ஒரு பகுதியாக), 2019 ஆம் ஆண்டு முதல் இது **முசுப்பெத்தைம்** என்றும் அழைக்கப்படுகிறது இது சுமார் 1,040 ஒளியாண்டுகள் (320 புடைநொடிகள்) தொலைவில் உள்ள ஒரு விண்மீனாகும். இது ஒரு ஜி-வகை முதன்மை வரிசை விண்மீன். இதன் அகவை 2.2 ±1.0 பில்லியன் ஆண்டுகள். சூரியனின் பாதி அகவையை விடக் குறைவு. அததொ-பி-29 விண்மீன் அடர்தனிமங்களில் சற்றே செறிவூட்டப்பட்டுள்ளது. இதில் சூரியனை விட 35% கூடுதலான இரும்புச் செறிவு உள்ளது.

2016 ஆம் ஆண்டில் 3.290 ±0.002 ″ அளவு கணிக்கப்பட்ட பிரித்தலில் மிகவும் மங்கலான 19 தோற்றப் பொலிவுப் பருமையுள்ள விண்மீன் துணை கண்டறியப்பட்டது, கையா DR2 வானியல் அளவியல் இது தொடர்பில்லாத பின்னணிப் பொருள் என்று கூறுகிறது.

கோள் அமைப்பு
------------

2011 ஆம் ஆண்டில், அததொ-பி-29 பி என்ற வெப்பமான வியாழன் ஒத்த கோள் ஒரு சிறிதளவு மையப்பிறழ்வு வட்டணையில் கண்டறியப்பட்டது. இந்தக் கோளுக்கு 2019 இல் டென்மார்க்கால் "சர்ட்டு "என்று பெயரிடப்பட்டது  கோளின் வட்டணை விண்மீனின் நிலநடுவரைத் தளத்துடன்26 ±16 டிகிரிக்கு சமமான மையப்பிறழ்வுடன் இருக்கும். 

2018 ஆம் ஆண்டில், ஒரு கோள்கடப்பு நேர வேறுபாட்டுக் கணக்கெடுப்பு, புவியின் தோராயமாக தாக்கும் மேலான பொருண்மைகளைக் கொண்ட கூடுதல் கோள்களளெதுவும் அமைப்பில் இல்லை என்பதைக் குறிக்கிறது. 

அததொ-பி-29 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b (Surt)** | 0.767+0.046−0.045 *M*J | 0.0665±0.0012 | 5.723376±0.000021 | 0.073+0.029−0.028 |

மேற்கோள்கள்
-----------

1. ↑  IAU100 NameExoWorlds APPROVED NAMES
2. ↑  Denmark names new planet after Norse fire giant Surt
3. ↑  Mancini, L.; et al. (2022), "The GAPS Programme at TNG", *Astronomy & Astrophysics*, pp. A162, arXiv:2205.10549, doi:10.1051/0004-6361/202243742 `{{citation}}`: Missing or empty `|url=` (help)
4. ↑
வார்ப்புரு:Perseus (constellation)
**நினைக்கத் தெரிந்த மனமே** விஜய் தொலைக்காட்சியில் டிசம்பர் 26ம் தேதி 2017ஆம் ஆண்டு முதல் திங்கள் முதல் வெள்ளி வரை இரவு 10 மணிக்கு ஒளிபரப்பான காதல், குடும்பக் கதை பின்னணியை கொண்ட மெகா தொடர் ஆகும். இந்த தொடரில் ரெட்டை வால் குருவி புகழ் அஸ்வின் அரவிந்தாக நடிக்கிறார். புதுமுக நடிகை ஐஸ்வர்யா இந்தத் தொடரின் மூலம் தமிழ்த் தொலைக்காட்சிக்கு அறிமுகமாகியுள்ளார். நடிகை உமா ரியாஸ் இத் தொடரில் ஒரு முக்கிய கதாபாத்திரத்தில் நடிக்கின்றார்.

கதை சுருக்கம்
-------------

இந்த தொடரின் கதை தீபா ஒரு விபத்தில் தனது நினைவை இழக்கின்றார். தீபா, வசதியும் அன்பும் கொண்ட கணவர் அரவிந் மற்றும் அவரது குடும்பத்துடன் சந்தோஷமாக வாழ்ந்து வருகின்றார். ஒருநாள் அனைத்தும் நொறுங்கி விடுகின்றது. அவள் உண்மை என்று நினைத்த வாழ்க்கை, பொய் என்று தோன்றியது. அவரின் கடந்த கால குடும்பத்தினர் யார்? தீபாவின் இந்த நிலைக்கு காரணம் என்ன?

இவற்றைப் பார்க்க
----------------

* விஜய் தொலைக்காட்சி நிகழ்ச்சிகளின் பட்டியல்

மேற்கோள்
--------

1. ↑  "விஜய் டி.வி.யின் புதிய சீரியல் ‘நினைக்கத் தெரிந்த மனமே’" (in ta). www.ietamil.com. .
2. ↑  "‘நினைக்கத் தெரிந்த மனமே’ என்ற புதிய சீரியல், விஜய் டிவியில் ஒளிபரப்பாக உள்ளது" (in ta). tamil.webdunia.com. .
3. ↑  "விஜய் டிவியில் ‘நினைக்கத் தெரிந்த மனமே’ தொடர்" (in ta). www.screen4screen.com. .

வெளி இணைப்புகள்
---------------

* விஜய் டிவி யூ ட்யுப்
* விஜய் டிவி வலையகம்
**தெண்டு லட்சுமு நாயுடு** (Thentu Lakshmu Naidu) ஓர் இந்திய அரசியல்வாதியாவார். இவர், 1983, 1985, 1989, 1994 மற்றும் 2004 இல் ஆந்திரப் பிரதேச சட்டப்பேரவை உறுப்பினராக இருந்த மறைந்த தெண்டு செயபிரகாசின் மகனாவார். லட்சுமு நாயுடு 2008-2009 இல் ஆந்திரப் பிரதேசம், விசயநகரம் மாவட்டத்தின் அப்போதைய தெர்லாம் தொகுதியை பிரதிநிதித்துவப்படுத்தும் சட்டமன்ற உறுப்பினராக இருந்தார்.  2009 மற்றும் 2014 இல் பொப்பிலி தொகுதியில் போட்டியிட்டு தோல்வியடைந்தார்  

2014-16 ஆந்திர மாநில பொது விநியோகத் துறை இயக்குநராக பணியாற்றினார்

2016-19 APSRTC மண்டலத் தலைவராகப் பரிந்துரைக்கப்பட்டார்

2019 BUDA தலைவராக பரிந்துரைக்கப்பட்டார்

மேற்கோள்கள்
-----------

1. ↑  "BYE - ELECTION- MAY, 2008". Election Commission of India.. பார்த்த நாள்: 27 January 2015.
2. ↑  "Andhra Pradesh Assembly Election Results in 2009". Elections.in.. பார்த்த நாள்: 27 January 2015.
3. ↑  "Venkata Sujay Krishna Ranga Rao Ravu of YSRCP WINS the Bobbili constituency - Andhra Pradesh Andhra Pradesh Assembly Election 2014". Newsreporter.in.. பார்த்த நாள்: 27 January 2015.
**செல்வ விநாயகர் கோயில்** அவுஸ்திரேலியாவின் குயின்ஸ்லாந்து மாநிலத்தின் தலைநகரான பிறிஸ்பேனிலிருந்து 45கிமீ தெற்காக உள்ள தெற்கு மக்லீன் (*South Maclean*) என்னுமிடத்தில் லோகன் ஆற்றுக்கு அண்மையில் அமைந்துள்ளது.

வரலாறு
------

இக்கோயில் இந்தியாவிலிருந்து வரவழைக்கப்பட்ட கோயில் கட்டிடக் கலைஞர்களாலும் சிற்பிகளாலும் சிற்ப சாத்திரங்களுக்கும் சிவாகமம் கூறும் விதிமுறைகளுக்கும் அமைய வடிவமைக்கப்பட்டுள்ளது. 1995 பெப்ரவரி 5 ஆம் திகதி இக்கோயிலின் குடமுழுக்கு(*கும்பாபிஷேகம்*) நடைபெற்றது.

அமைப்பு
-------

கோயிலில் செல்வ விநாயகர் மூலஸ்தானத்தில் அமைக்கப்பட்டிருக்க, அவரது வலதுபுறத்தில் அபிராமி சமேதரராக சிவனும், இடப்புறத்தில் விஷ்ணுவும் அமர்ந்திருக்கின்றனர். மூலஸ்தானத்தின் பின்புறத்தில் உரிய இடத்தில் முருகன் சிலை அமைக்கப்பட்டுள்ளது. நவக்கிரகங்களும் வைரவரும் வாசலுக்கு அருகில் அவரவர்க்குரிய இடத்தில் அமர்ந்துள்ளனர். சிவனுக்கு வலது புறத்தில் பஞ்சலோகத்தில் அமைக்கப்பட்ட திருஞானசம்பந்தமூர்த்தி நாயனார், திருநாவுக்கரசர், சுந்தரர், மாணிக்கவாசகர் ஆகிய நால்வரும், கருங்கல்லில் அமைக்கப்பட்ட ராமகிருஷ்ணரும் அமர்ந்துள்ளனர். தினசரி காலையிலும் மாலையிலும் பூசை நடைபெறுகி்றது.

ஏனைய நடவடிக்கைகள்
-----------------

இக்கோயில் கல்விநிலையமாக விளங்கி பிள்ளைகளுக்கான பல சமய வகுப்புக்களை நடத்தி வருவதுடன் நூலக வசதிகளையும் கொண்டுள்ளது. 'கோயில்மணி' என்ற பெயரில் ஒரு செய்தி மடல் ஆண்டிற்கு இரு முறை வெளியிடப்படுகிறது.

வெளி இணைப்புகள்
---------------

பிரிஸ்பேன் ஸ்ரீ செல்வ விநாயகர் ஆலயம்
**ஜஸ்வந்த்சிங் கஜன்மஜ்ரா** (*Jaswant Singh Gajjan Majra*), ஆம் ஆத்மி கட்சி அரசியல்வாதி மற்றும் வணிகரும் ஆவார். 2022 பஞ்சாப் சட்டமன்றத் தேர்தலில் இவர்  மலேர்கோட்லா மாவட்டத்தில் உள்ள அமர்கர் சட்டமன்றத் தொகுதியிலிருந்து பஞ்சாப் சட்டமன்ற உறுப்பினராக வெற்றி பெற்றவர்.

வங்கிப் பண மோடி வழக்கில் கைது
-----------------------------

பாங்க் ஆப் இந்தியாவில் ரூபாய் 40 கோடி பண மோசடி வழக்கில் பஞ்சாப் சட்டமன்ற உறுப்பினர் ஜஸ்வந்த்சிங் கஜன் மஜ்ராவை 6 நவம்பர் 2023 அன்று அமலாக்க இயக்குனரகம் கைது செய்தது.

பஞ்சாப் மாநிலத்தில் ஆளும் ஆம் ஆத்மி கட்சியின் அமர்கார்க் தொகுதி ஆம்ஆத்மி எம்.எல்.ஏ. ஜஸ்வந்த்சிங் காஜன் மஜ்ரா. பஞ்சாப் லூதியானவில் பாங்க்ஆப் இந்தியாவில் ரூ. 40 கோடி மோசடி செய்ததாக கடந்த 2022ம் ஆண்டு மே மாதம் சி.பி.ஐ. வழக்குப்பதிவு செய்து ஜஸ்வந்த்சிங் காஜன் மஜ்ராவுக்கு சொந்தமான பல்வேறு இடங்களில் ரெய்டு நடத்தி ரூ. 16.37 லட்சம் ரொக்கப்பணம், வெளிநாட்டு கரன்சிகள் , சொத்து ஆவணங்களை கைப்பற்றியது.

இந்நிலையில் வங்கி மோசடியில் நடந்த பணமோசடி வழக்கை 2022 செப்டம்பரில் அமலாக்கத்துறை வழக்குபதிந்து விசாரித்து வருகிறது. இந்த வழக்கில் இன்று ஜஸ்வந்த்சிங் கைது செய்யப்பட்டார்.

மேற்கோள்கள்
-----------

1. ↑  "Punjab election 2022 result constituency-wise: Check full list of winners" (in en). *Hindustan Times*. 10 March 2022. .
2. ↑  "Amargarh Election Results 2022 Live: Smit Singh Mann vs Jaswant Singh Gajjanamajra vs Ikabar Singh Jhoonda" (in en). *Financialexpress*. .
3. ↑  "Punjab election 2022, Punjab election results 2022, Punjab election winners list, Punjab election 2022 full list of winners, Punjab election winning candidates, Punjab election 2022 winners, Punjab election 2022 winning candidates constituency wise" (in en). *Financialexpress*. .
4. ↑  "All Winners List of Punjab Assembly Election 2022 | Punjab Vidhan Sabha Elections" (in en). *News18*. .
5. ↑  வங்கி மோசடி வழக்கு: ஆம் ஆத்மி எம்.எல்.ஏ. கைது
6. ↑  Bank fraud case: ED arrests Punjab MLA Jaswant Singh Gajjanmajr

வெளி இணைப்புகள்
---------------

* "Election Commission of India". .
**கிரிந்திர மல்லிக்கு (Girindra Mallik) இந்தியாவைச் சேர்ந்த ஓர் அரசியல்வாதியாவார்.** 1939 ஆம் ஆண்டு மே மாதம் முதல் தேதியன்று இவர் பிறந்தார். அசாம் சட்டமன்றத்தின் முன்னாள் உறுப்பினரான கிரிந்திர மல்லிக்க்கு இரண்டு தனித்தனி சந்தர்ப்பங்களில் தோலாய் தொகுதியைப் பிரதிநிதித்துவப்படுத்தினார். முதன்முதலில் 1996 ஆம் ஆண்டில் பரிமளா சுக்லபைத்யாவை தோற்கடித்து சட்டமன்றத்திற்கு தேர்ந்தெடுக்கப்பட்டார், ஆனால் 2001 ஆம் ஆண்டு நடைபெற்ற அசாம் சட்டமன்றத் தேர்தலில் பரிமளா சுக்லைபைத்யாவால் தோற்கடிக்கப்பட்டார். 2011 ஆம் ஆண்டில் பரிமளா சுக்லபைத்யாவை தோற்கடித்து இரண்டாவது முறையாக அதே தொகுதியில் இருந்து மீண்டும் தேர்ந்தெடுக்கப்பட்டார்.

2015 ஆம் ஆண்டு சனவரி மாதத்தில் எல்லைப் பகுதிகள், சிறைகள் மற்றும் சுரங்கங்கள் மற்றும் கனிமங்களுக்கான மாநில அமைச்சராக (சுயாதீனப் பொறுப்பு) முதல்வர் தருண் கோகோயின் அமைச்சர்கள் குழுவில் சேர்க்கப்பட்டார் . 2016 ஆம் ஆண்டில் தனது தொகுதியிலிருந்து மீண்டும் தேர்தலில் போட்டியிட்டார், ஆனால் பரிமளா சுக்லபைத்யாவினால் தோற்கடிக்கப்பட்டார்.

மேற்கோள்கள்
-----------

1. ↑  "Tarun Gogoi reshuffles Assam ministry, 11 cabinet ministers join" (in en). 2015-01-23. .
2. ↑  "Dholai Assembly Constituency Election Result - Legislative Assembly Constituency". .
**பேர்த் சிவன் கோயில்** மேற்கு அவுஸ்திரேலியா மாநிலத்தின் தலைநகரான பேர்த்தில் அமைந்துள்ள ஓர் இந்துக் கோயில்.

வரலாறு
------

பேர்த்தில் ஒரு இந்துக் கோயில் அமைப்பதற்காக காணியொன்றை வாங்கும் திட்டம் 1986, ஆகத்து 10-ஆம் திகதி நடைபெற்ற பேர்த் இந்து சங்கத்தின் வருடாந்தக் கூட்டத்தில் ஏற்றுக்கொள்ளப்பட்டது. 1987 செப்டெம்பர் 29 ஆம் திகதி முதல் ஒக்டோபர் 1 அம்ம் திகதி வரை நடைபெற்ற நவராத்திரி பூசையின் போது சுவாமி சாந்தானந்ஜீ கோயிலுக்காக வாங்கப்பட்ட காணியைப் புனிதப்படுத்தினார். 1989 ஆம் ஆண்டு மார்ச் மாதம் கோயில் மண்டபம் கட்டும் பணி ஆரம்பமாகியது. ஒரு வருடத்துக்குள் மண்டபம் நிறைவுற்று 1990 ஆம் ஆண்டு பெப்ரவரி 7-9 ஆம் திகதிகளில் கும்பாபிஷேகம் நடைபெற்றது.

அமைப்பு
-------

சிவலிங்கம், அம்மன், விநாயகர் ஆகிய விக்கிரகங்கள் முதலில் அங்கு தாபிக்கப்பட்டன. ஒரு சீன அன்பரால் வழங்கப்பட்ட அநுமன் விக்கிரகம் 1990 ஆம் ஆண்டு இராம நவமியின் போது தாபிக்கப்பட்டது. சுவாமி அரிதாஸ் கிரியால் அனுப்பி வைக்கப்பட்ட அவரவர் தேவிகளோடு கூடிய விஷ்ணு, முருகன் விக்கிரகங்கள் 1993 ஆம் ஆண்டு ஜூலை 3 ஆம் திகதி குரு பூர்ணிமாவில் தாபிக்கப்பட்டன.

புதிய கோயில் அமைப்பு
--------------------

பேர்த்தில் இந்துக்களின் தொகை அதிகரிக்கவே கோயில் பெரிதாக அமைய வேண்டிய தேவை எழுந்தது. அப்போது உள்ள மண்டபத்தை பரபார்ந்த கோயிலாக மாற்றிக் கட்டுவதா அல்லது புதிதாகக் கோயில் அமைப்பதா என்ற கேள்வி எழுந்தது. புதிய கோயில் அமைப்பது என்று தீர்மானிக்கப்பட்டு மரபார்ந்த கோயிலைப் போல ஒரு பிரதம தெய்வமும் பரிவார தெவங்களாகவும் அமைக்காது ஐந்து தெய்வங்களுக்கும் ஒரே விதமான முக்கியத்துவம் கொடுக்கும் வகையில் கோயில் அமைப்பதாகத் தீர்மானிக்கப்பட்டது. 1998 ஏப்ரல் 10 ஆம் திகதி அடிக்கல் நாட்டப்பட்டு கோயில் கட்டிட வேலைகள் ஆரம்பிக்கப்பட்டன. 2005 ஆம் ஆண்டு செப்டம்பர் 8 ஆம் திகதி கும்பாபிஷேகம் நடைபெற்றது.

விநாயகர், அம்மன், முருகன், சிவலிங்கம், இலட்சுமி சமேதரராக நாராயணன் ஆகிய தெய்வங்கள் தாபிக்கப்பட்டு ஒவ்வொரு தெய்வத்துக்குரிய சிறப்பு நாட்களுக்கு சிறப்புப் பூசைகளும் நடத்தப்படுகின்றன.

வெளி இணைப்புக்கள்
-----------------

* Hindu Association of Western Australia
**அனைத்து திரிபுரா சதுரங்க சங்கம் (All Tripura Chess Association)** இந்தியாவின் திரிபுரா மாநிலத்தில் அமைந்துள்ள சதுரங்க விளையாட்டின் உச்ச அமைப்பாகும். 1974 ஆம் ஆண்டில் இச்சங்கம் உருவாக்கப்பட்டது. அகில இந்திய சதுரங்கக் கூட்டமைப்புடன் இச்சங்கம் இணைக்கப்பட்டுள்ளது.

வரலாறு
------

அனைத்து திரிபுரா சதுரங்க சங்கம் 1974 ஆம் ஆண்டில் திரிபுராவில் உருவாக்கப்பட்டது. ஆரம்பத்தில் பின்வரும் நபர்கள் இச்சங்கத்தின் நிர்வாகப் பிரதிநிதிகளாக இருந்தனர் : பிரணாப் குமார் கோசு (தலைவர்), காந்தி குமார் சக்ரவர்த்தி (செயலாளர்), சுதிர் தாசுகுப்தா (பொருளாளர்). என்ற பொறுப்புகளை வகித்தனர்.

திரிபுரா சதுரங்க சங்கம் தேசிய மற்றும் மண்டல அளவிலான சதுரங்கப் போட்டிகளை நடத்துகிறது. 1982 ஆம் ஆண்டில் தேசிய பி வகை வெற்றியாளர் போட்டிகள் 1983 ஆம் ஆண்டில் தேசிய ஏ வகை வெற்றியாளர் போட்டிகள் மற்றும் 1986 ஆம் ஆண்டில் 5 ஆவது வடகிழக்கு சதுரங்க வெற்றியாளர் போட்டிகள் ஆகியவற்றை நடத்த இச்சங்கம் ஏற்பாடு செய்தது 

2017 ஆம் ஆண்டில் திரிபுராவின் சதுரங்க வீரர்களால் மாநிலம் முழுவதும் சதுரங்க விளையாட்டை வளர்க்க திரிபுரா சதுரங்க மன்றங்கள் உருவாக்கப்பட்டன.

மேற்கோள்கள்
-----------

1. 1 2 3  "Tripura Chess History". Official Website of ATCA.. பார்த்த நாள்: 22 November 2017.
2. ↑  TRIPURA CHESS CLUB constituted on Tuesday, held press meet with monthly competition along with 11 activities, *Tripuraindia.in*, 24 October 2017

புற இணைப்புகள்
--------------

* அதிகாரப்பூர்வ இணையதளம் (காப்பகப்படுத்தப்பட்டது)
பெங்களூரில் உள்ள இந்திய அறிவியல் கழகம்
இந்தியா பொது நிதியுதவி பெறும் உயர்கல்வி முறையைக் கொண்டுள்ளது, இது உலகிலேயே மூன்றாவது பெரியது.  பல்கலைக்கழக மானியக் குழுவானது, இதன் தரநிலைகளைச் செயல்படுத்தி அரசாங்கத்திற்கு ஆலோசனைகளை வழங்கி, ஒன்றிய மற்றும் மாநில அரசுகளை ஒருங்கிணைக்க உதவுகிறது.  உயர்கல்விக்கான அங்கீகாரங்கள் பல்கலைக்கழக மானியக் குழுவால் (UGC) நிறுவப்பட்ட 15 தன்னாட்சி நிறுவனங்களால் மேற்பார்வை செய்யப்படுகிறது. 

2011 மக்கள் தொகை கணக்கெடுப்பின்படி, சுமார் 8.15% (98.615 மில்லியன்)  இந்தியர்களில் பட்டதாரிகள் உள்ளனர், சண்டிகர் மற்றும் டெல்லி ஒன்றியப் பகுதிகள் பட்டியலில் முதலிடத்தில் உள்ளன, அவர்கள் மக்கள் தொகையில் முறையே 24.65% மற்றும் 22.56% பட்டதாரிகள் உள்ளனர்.  2000-01 முதல் 2010-11 வரையிலான ஒரு தசாப்தத்தில் கிட்டத்தட்ட 20,000 கல்லூரிகள் மற்றும் 8 மில்லியனுக்கும் அதிகமான மாணவர்களைச் சேர்ப்பதன் மூலம் இந்திய உயர்கல்வி முறை பரவலாக வேகமாக விரிவடைந்துள்ளது.

வரலாறு
------

கிமு 1000 ஆம் ஆண்டிலேயே இந்தியாவில் உயர்கல்வி முறை இருந்ததாக நம்பப்படுகிறது  இன்றைய பல்கலைக்கழகங்கள் போலல்லாமல், இந்த பண்டைய கற்றல் மையங்கள் முதன்மையாக வேத கல்வியை சிதறடிப்பதில் அக்கறை கொண்டிருந்தன. பிரித்தானிய காலனித்துவவாதிகள் பல்கலைக்கழக அமைப்பை கலாச்சார காலனித்துவத்தின் ஒரு கருவியாக பயன்படுத்தினர்.  உயர்கல்வியில் காலனித்துவ முயற்சிகள் ஆரம்பத்தில் கிழக்கிந்திய கம்பெனி மூலமாகவும், அதைத் தொடர்ந்து பிரித்தானிய பாராளுமன்றம் மூலமாகவும் பின்னர் நேரடியாக பிரித்தானிய ஆட்சியின் மூலமகாவும் மேற்கொள்ளப்பட்டன.  பிரித்தானியக் கிழக்கிந்திய கம்பெனியால் நிறுவப்பட்ட முதல் உயர்கல்வி நிறுவனம் 1781 இல் கல்கத்தா மதரஸா ஆகும். இதைத் தொடர்ந்து 1784 இல் வங்காளத்தின் ஆசியச் சமூகம், 1791 இல் பெனாரஸ் சமஸ்கிருதக் கல்லூரி மற்றும் 1800 இல் கோட்டை வில்லியம் கல்லூரி ஆகியவற்றை நிறுவியது.   1813 இன் சாசனச் சட்டத்தின் மூலம், பிரித்தானிய நாடாளுமன்றம் இந்தியக் கல்வியை அரசின் கடமைகளில் ஒன்றாக அதிகாரப்பூர்வமாக அறிவித்தது.  அதே சட்டம் பிரித்தானிய இந்தியாவில் மிசனரி பணிக்கான கட்டுப்பாடுகளை நீக்கியது, இதனால்  தாமஸ் பாபிங்டன் மெக்காலேயின் பிரபலமான சர்ச்சைக்குரிய *"மினிட் ஆன் எஜுகேசன்"* கிழக்கத்திய கல்வியில் தாக்கத்தினை ஏற்படுத்தியது. 1857 இல், முதல் மூன்று அதிகாரப்பூர்வ பல்கலைக்கழகங்கள் பம்பாய் (மும்பை), கல்கத்தா (கொல்கத்தா) மற்றும் மெட்ராஸ் (சென்னை) ஆகியவற்றில் தொடங்கப்பட்டன. 1882 இல் பஞ்சாப் பல்கலைக்கழகமும், 1887 இல் அலகாபாத் பல்கலைக்கழகமும் நிறுவப்பட்டன. இப்பல்கலைக்கழகங்கள் இலண்டன் பல்கலைக்கழகத்தின் மாதிரியாக உருவாக்கப்பட்டு ஆங்கிலம் மற்றும் மானுடவியில் பிரிவுகளில் கவனம் செலுத்தியது

சான்றுகள்
---------

1. ↑  "India Country Summary of Higher Education". World Bank. .
2. 1 2  *India 2009: A Reference Annual (53rd edition)*, 237
3. ↑  "*Higher Education*, National Informatics Centre, Government of India". Education.nic.in. .
4. ↑ . .
5. ↑ . .
6. 1 2  Chitnis, Suma (3 February 2000). "Higher Education in India". *Black Issues in Higher Education* **16**: 28. ProQuest 194193481.
7. ↑  Datta, Surja (2017) (in en-gb). *A History of the Indian University System*. London: Palgrave Macmillan UK. doi:10.1057/978-1-137-53571-9. பன்னாட்டுத் தரப்புத்தக எண்:978-1-137-53570-2.
8. 1 2 3 4  .
9. 1 2  .
புதுச்சேரி கடற்கரை, புதுச்சேரி
**புதுச்சேரி** மற்றும் காரைக்கால் கிழக்கு கடலான வங்காள விரிகுடா கரையில் அமைந்துள்ளது. இந்த கடற்கரை நகரம் பிரஞ்சு காலனித்துவ கட்டிடங்கள் மற்றும் தமிழ் பாணி நகர்ப்புற கட்டிடக்கலை கொண்டுள்ளது.

**பேரடைஸ் கடற்கரை**
-------------------

பேரடைஸ் கடற்கரை, புதுச்சேரி
புதுவை மாநிலம் அரியாங்குப்பத்தை அடுத்த நோணாங்குப்பம் சுண்ணாம்பாறு படகு குழாம் உள்ளது. புதுவையில் உள்ள சுற்றுலாத்தலங்களில் ஒன்றான இங்கு விடுமுறை நாட்களிலும், பண்டிகை நாட்களிலும் வெளி மாநிலங்களில் இருந்தும், உள்ளூரில் இருந்தும் ஏராளமான சுற்றுலா பயணிகள் வருகின்றனர்.

பேரடைஸ் கடற்கரைக்கு, சுண்ணாம்பார் ரிசார்ட் இருந்து 8 கிலோ மீட்டர் தொலைவில் உள்ளது. பேரடைஸ் கடற்கரைக்கு சுண்ணாம்பார் ரிசார்டில் இருந்து நாம் படகு மூலம் பயணம் செய்ய வேண்டும். சுண்ணாம்பார் ரிசார்ட் NH45A அமைந்துள்ளது.

**புதுச்சேரி கடற்கரை**
----------------------

புதுச்சேரி கடற்கரை, புதுச்சேரி
புரொமனேட் கடற்கரை (Promenade Beach) புதுச்சேரியை ஒட்டிய கடற்கரைகளில் மிகவும் பிரபலமானது. இது வங்காள விரிகுடாவுக்கு கரையாக அமைந்துள்ளது. இதை ஒட்டி 1.2 கிலோமீட்டர் நீண்ட சாலை உள்ளது. இது போர் நினைவகத்தில் (War Memorial) தொடங்கி டூப்ளே பூங்கா (Dupliex Park) வரை உள்ள குபேர் (Goubert) வீதியில் முடிவடைகிறது. இங்கு பிரஞ்சு தூதரகம் அமைந்துள்ளது.

இங்கு லா காபே என்ற ஓரு உணவகம் கடற்கரை ஓரத்தில் அமைந்துள்ளது. கடற்கரை ஓரத்தில் அதிக பிரஞ்சு பாரம்பரிய கட்டிடத்தை காணலாம்.

**ஓயிட் டவுன்**
---------------

ஓயிட் டவுன், புதுச்சேரி
ஓயிட் டவுன், புதுச்சேரி
ஓயிட் டவுன் புதுச்சேரி கடற்கரை அருகில் உள்ளது. பிரஞ்சு காலனித்துவ பாரம்பரிய கட்டிடங்கள், ஓயிட் டவுனில் உள்ளன.

புதுச்சேரியில் இரு சக்கர வாகனங்கள் வாடகைக்கு கிடைக்கின்றன. 2014ஆம் ஆண்டின் டிசம்பர் கணக்கின் படி, ஹொண்டா ஆக்டிவா இரு சக்கர வாகனம், ஏறத்தாழ 300 ரூபாய் நாள் வாடகைக்கும், பல்சர் இரு சக்கர வாகனம் ஏறத்தாழ 350 ரூபாய் நாள் வாடகைக்கும் கிடைக்கிறது. ஓயிட் டவுனில் இரு சக்கர வாகனங்கள் அல்லது மிதிவண்டியில் சுற்றுவது ஒரு சுகமான அனுபவம்.

**அரவிந்தர் ஆசிரமம்**
---------------------

அரவிந்தர் ஆசிரமம் அரவிந்த கோஷ் என்ற ஒரு இந்திய சுதந்திர போராட்ட வீரர் , கவிஞர், தத்துவஞானியால் 1926ல் நிறுவப்பட்டது. அரவிந்தர் ஆசிரமத்தின் பார்வையாளர்கள் நேரம் காலை 8 மணி முதல் 12 மணி வரை, மதியம் 2 மணி முதல் மாலை 6 மணி வரை ஆகும்.

**இவற்றையும் பார்க்கவும்**
--------------------------

* தமிழ்நாட்டில் சுற்றுலாத்துறை
* கோவாவில் சுற்றுலாத்துறை

மேலும் காண்க
------------

விக்கிமீடியா பொதுவகத்தில்,  
 ***புதுச்சேரியில் சுற்றுலாத்துறை***   
என்பதின் ஊடகங்கள் உள்ளன.

மேற்கோள்கள்
-----------

1. ↑  Puducherry Beaches
**வள்ளி** தமிழ் கடவுளான முருகனின் மனைவி ஆவார். முனிவனின் பார்வையால் பெண்மானின் வயிற்றில் குழந்தையாய்ப் பிறந்தவள் வள்ளி.[] குறவர்களால் கண்டெடுக்கப்பட்டு, அவர்கள் குல வழக்கப்படி தினைப்புனம் காத்து வந்த பொழுது முருகப்பெருமான் விருத்த வடிவில் வள்ளியம்மையை மணந்து கொண்டான்.

இவ்வாறு நடந்த இடம் கதிர்காமம் என்னும் இலங்கையின் தென்பால் அமைந்திருக்கும் திருத்தலமாகும். இதற்குச் சான்றாக இன்றும் வேட்டுவ முறைகளிலே இங்கு பூசை வழிபாடுகள் நடந்து வருகின்றன. வள்ளியம்மையாருக்கு தனிக் கோவிலும் அமைக்கப் பெற்றிருத்தலை காணலாம்.

சங்கப்பாடல்களில் வள்ளித்தெய்வம்
-------------------------------

வள்ளி வள்ளல் என்பதன் பெண்பால், வள்ளல்-முருகப்பெருமானின் மனைவி, வள்ளிக்கிழங்கு அகழ்ந்த குழியில் கண்டெடுக்கப்பட்டவள் என்பது கதை. 

* தேன் இருக்கும் வள்ளிமலர்
* முருகப்பெருமான் நறுமலர் வள்ளிப்பூ நயந்தவன்
* குறிஞ்சிக் குறவர் மறங்கெழு வள்ளி தமர்(உறவினர்)
* முருகப்பெருமானின் ஆறு முகங்களில் ஒன்று வள்ளியம்மையைப் பார்த்துப் புன்னகை பூத்துக்கொண்டிருந்த்தாம்.
* மலைவேங்கை நறுநிழலின் வள்ளி போல்வீர் (எனக் கண்ணகியை மலைக்குறவர் விளித்தனர்)

மேற்கோள்கள்
-----------

1. ↑  திருமுருகன் கலைக்களஞ்சியம் பக்கம் 83
2. ↑  முருகு புணர்ந்து இயன்ற வள்ளி - நற்றிணை 82-4,
3. ↑  பரிபாடல் 14-22
4. ↑  பரிபாடல் 9-67,
5. ↑  ஒருமுகம் குறவர் மடமகள் கொடிபோல் நுசும்பின் மடவரல் வள்ளியொடு நகை அமர்ந்தன்றே - திருமுருகாற்றுப்படை 102
6. ↑  சிலப்பதிகாரம் 24-1-3
**எல். ரமணா** (*L. Ramana*) (பிறப்பு; 1961 செப்டம்பர் 4 , ஜக்டியால்) என்று பிரபலமாக அறியப்படும் **லகந்துலா ரமணா** (**Lgandula Ramana)**.  தெலங்காணா மாநிலத்தின் தெலுங்கு தேசம் கட்சியின் முன்னாள் தலைவர் ஆவார். இவர் தற்போது கரீம்நகரில் பாரத் இராட்டிர சமிதி அரசியல்வாதி  ஆவார்.

சொந்த வாழ்க்கை
--------------

இளங்கலை அறிவியல் பட்டம் பெற்றவர். சமூக சேவகராகவும் உள்ளார். சந்தியா என்பவரை 1990 ஆகஸ்ட் 8 அன்று திருமணம் செய்து கொண்டார். தம்பதியினருக்கு இரண்டு மகன்கள் உள்ளனர். மூத்த மகன் எல். மணிகண்டன் மருத்துவராகவும் இளைய மகன் எல். கார்த்திகேயன் துபாய் அமிட்டி பல்கலைக்கழகத்தில் இளம் வணிகவியல் பட்டதாரியாவார்.

வைகித்த பதவிகள்
---------------

* 2009 முதல் 2014 வரை ஆந்திரப் பிரதேச சட்டப் பேரவை உறுப்பினராக இருந்தார்.
* ஆந்திரப் பிரதேச காதி கிராமத் தொழில் வாரியத் தலைவராக இருந்தார்.
* பதினொராவது மக்களவை உறுப்பினராக 1996 முதல் 1998 வரை இருந்தார்.
* 1994-96 வரை ஆந்திர சட்டப் பேரவையின் உறுப்பினராக இருந்தார். அப்போது கைத்தறி மற்றும் ஜவுளித்துறை அமைச்சராக பணியாற்றினார்.

மேற்கோள்கள்
-----------



1. ↑  "L Ramana Profile Telangana". *TNP* (Hyderabad). 19 May 2016. .
2. ↑  "Naidu’s yatra boosts cadre morale". *The Hindu* (Karimnagar). 29 December 2012. .
**ஜகாங்கீர் மகால்** (*Jahangir Mahal, Orchha*) ( ஜகாங்கீரின் கோட்டை, ஓர்ச்சா அரண்மனை, மகால்-இ-ஜகாங்கிர் ஓர்ச்சா எனவும் அறியப்படுகிறது ) இந்தியாவின் மத்தியப் பிரதேசத்தில் உள்ள ஓர்ச்சாவில் அமைந்துள்ள ஒரு கோட்டையும் மற்றும் பாதுகாப்பு அரணுமாகும்.

வரலாறு
------

ஜகாங்கீர் மகால் கிபி 17 ஆம் நூற்றாண்டுக்கு முந்தையது. இப்பகுதியின் ஆட்சியாளர் வீர் சிங் தியோ முகலாய பேரரசர் ஜஹாங்கீரின் வருகையின் போது அவரை அன்பாக வரவேற்பதற்காக இது கட்டப்பட்டது. அரண்மனையின் நுழைவாயில் ஒரு கலை மற்றும் பாரம்பரிய அமைப்பால் கட்டப்பட்டுள்ளது. கட்டிடத்தின் முன் சுவர் கிழக்கு நோக்கி உள்ளது. மேலும் ஓடுகளால் மூடப்பட்டுள்ளது. இது மூன்று மாடிகளைக் கொண்ட அமைப்பாகும். இதில் அழகாக தொங்கும் பால்கனிகள், தாழ்வாரங்கள் மற்றும் அடுக்குமாடி குடியிருப்புகளால் கட்டமைக்கப்பட்டுள்ளது. 

ஜகாங்கீர் மகாலின் குவிமாடங்கள், தைமுரிட் பானியில் கட்டப்பட்டுள்ளன. அதன் பிரமாண்டமான வாயிகள் ஒரு போர் யானை நுழையும் அளவுக்கு பெரியவை. மேலும் அதன் உச்சியில் பீரங்கிகளை வைக்குமளவுக்கு உயரமானவவை.

இதனையும் கான்க
--------------

* பெரிய கட்டிடக்கலை சூழலுக்கான ஓர்ச்சா கோட்டை வளாகம்
* பிரவின் ராய் மஹால், ஒரு துணை அரண்மனை

மேற்கோள்கள்
-----------

உசாத்துணை
---------

1. ↑  Kumar, Arjun (2009-09-20). "Discovery of monuments at Orchha - The Economic Times". .
2. ↑  "Jounior Observer | Sunday Observer.lk - Sri Lanka". .
3. ↑  "Jahangir Mahal Orchha". .
**அசுணமா** என்பது சங்க காலத்தில் வாழ்ந்த ஒரு இசையறி விலங்கினம் ஆகும். எட்டுத்தொகை நூல்களில் இது பற்றிக் குறிப்பிடப்பட்டுள்ளது.

இந்த விலங்கினம் அடர்ந்த காடுகளில் வாழ்ந்து வந்தது. இதன் சிறப்பம்சம், இசையை உணர வல்லது. இசைக்கு மயங்கும் தன்மை கொண்டது. ஆனால் மிகவும் பலமானது. எனவே இதை எதிர்த்து நின்று வேட்டையாடுவது என்பது கடினம். இதை உணர்ந்த வேட்டுவர்கள் இந்த விலங்கை வேட்டையாட, மனதை மயக்கும் அழகிய இசையை இசைக்கருவிகள் கொண்டு மீட்டுவர். அந்த இசைக்கு மயங்கி, அசுணமா இசை கேட்கும் திசை நோக்கி நகர்ந்து வரும். இசை மயக்கத்தில் அருகில் நெருங்கி வந்ததும், காதைக் கிழிக்கும் அளவுக்கு சத்தமான ஒலியை பறை போன்ற இசைக்கருவிகளால் ஏற்படுத்துவர். அந்த சப்தத்தைக் கேட்டு தாங்க முடியாத காது வலியால் மிரண்டுவிடும். அந்த சூழ்நிலையில் ஆயுதங்களால் தாக்கி கொன்றுவிடுவர். அழகான இசை மீட்டி ஏமாற்றி வரவழைத்து, மிக அதிகமான சத்தம் உண்டாக்கி துடிக்கவிட்டு அசந்த நேரம் பார்த்து ஆயுதங்களால் தாக்கி வஞ்சகமாக கொன்றுவிடுவர்.  

யானை மதத்தில் மொய்க்கும் வண்டுகளின் ஒலியை யாழின் ஒலியோ என அசுணம் கேட்கும்

மேற்கோள்
--------

1. ↑  
மறையின் தன் யாழ் கேட்ட மானை அருளாது, 10  

அறை கொன்று, மற்று அதன் ஆர் உயிர் எஞ்ச,  

பறை அறைந்தாங்கு, ஒருவன் நீத்தான் அவனை  

அறை நவ நாட்டில் நீர் கொண்டு தரின், யானும்  

நிறை உடையேன் ஆகுவேன் மன்ற மறையின் என்  

மென் தோள் நெகிழ்த்தானை மேஎய், அவன் ஆங்கண் 15  

சென்று, சேட்பட்டது, என் நெஞ்சு  

- கலித்தொகை 143
2. ↑   இரும் புலி தொலைத்த பெருங் கை யானைக்  

கவுள் மலிபு இழிதரும் காமர் கடாஅம் 10  

இருஞ் சிறைத் தொழுதி ஆர்ப்ப, யாழ் செத்து,  

இருங் கல் விடர் அளை அசுணம் ஓர்க்கும் - அகநானூறு 88
இலங்கையின் தேசியக்கொடி
தற்போதுள்ள **இலங்கையின் தேசியக்கொடி** 1950-ல் நடைமுறைக்குக் கொண்டுவரப் பட்டது.

கொடியின் பகுதிகள்
-----------------

இலங்கையின் தேசியக்கொடி மஞ்சள் நிறப் பின்னணியில் அமைந்துள்ளது. இதில் இரண்டு பகுதிகளைக் காணமுடியும். கொடிக் கம்பத்தின் பக்கம் இருக்கும் பகுதியில் செம்மஞ்சளும், பச்சையுமான நிலைக்குத்தான இரண்டு பட்டைகள் உள்ளன. கொடியின் பெரும்பகுதியை அடக்கியுள்ள மற்றப்பகுதி கருஞ் சிவப்பு நிறத்தில் மஞ்சள் நிறத்திலான வாளேந்திய சிங்கமொன்றையும், நான்கு மூலைகளிலும் அரச மரத்து இலைகளையும் கொண்டுள்ளது. செம்மஞ்சள் நிறப் பட்டை தமிழரையும், பச்சை நிறப் பட்டை முஸ்லீம்களையும், சிங்கத்துடன் கூடிய கருஞ் சிவப்பு நிறப் பகுதி சிங்களவர்களையும் குறிப்பதாகக் கொள்ளப்படுகின்றது.

=History=. பிரித்தானிய ஒன்றியக் கொடியே இலங்கை கொடியாக இருந்து வந்தது. விடுதலையின் போது இலங்கையின் பிரதமராக இருந்த டி. எஸ். சேனாநாயக்க இலங்கையின் கடைசி இராச்சியமான கண்டி இராச்சியத்தின் கடைசி மன்னன் சிறி விக்கிரம ராஜசிங்கனின் சிவப்பு நிறப் பிண்ணணியில் மஞ்சள்நிற போர்வாளேந்திய சிங்கக்கொடியானது சுதந்திர இலங்கையை குறிக்கும் சிறந்த கொடியாக அமையும் என தேர்வு செய்தார். எனினும் அக் கொடியில் தங்கள் இனத்துவங்களை பிரதிபலிக்கும் அடையாளங்கள் ஏற்படுத்த வேண்டும் என தமிழ், முஸ்லிம் தலைவர்கள் கேட்டுக்கொண்டனர்.

சில நாட்களின் பின் தேசிய கொடியில் மாற்றம் ஏற்படுத்துவது தொடர்பாக எஸ். டபிள்யூ. ஆர். டி. பண்டாரநாயக்க, ஜீ. ஜீ. பொன்னம்பலம், ஜே.எல். கொத்தலாவல, டி.பி. ஜாயா, எல்.ஏ. ராஜபக்ச, எஸ். நடேசன், ஜே. ஆர். ஜயவர்தன என்போர் அடங்கிய நாடாளுமன்றக்குழு ஏற்படுத்தப்பட்டது. இக்குழுவின் பரிந்துரைக்கமைய தேசிய கொடியில் சமஅளவு அகலம் கொண்ட மஞ்சள், பச்சை நிறமான இரண்டு நிலைகுத்தான பட்டைகள் உருவாக்கப்பட்டது. இதில் பச்சை முஸ்லிம் இனத்தையும், மஞ்சள் தமிழரையும் குறிக்கும். அத்துடன் பௌத்த மதத்தைக் குறிக்கும் வகையில் நான்கு அரசிலைகள் கொடியின் நான்கு முலைகளிலும் இணைக்கப்பட்டது. இக்கொடியே தற்போது இலங்கையில் பயன்பாட்டில் உள்ளது.

இவற்றையும் பார்க்கவும்
----------------------

* இலங்கையின் தேசிய சின்னங்கள்
* இலங்கை

மேற்கோள்கள்
-----------

1. ↑

வெளியிணைப்பு
------------

* ஐரோப்பியர் கொடிகளின் மாதிரியில் இலங்கையின் சிங்கக் கொடி பரணிடப்பட்டது 2012-06-18 at the வந்தவழி இயந்திரம்
* சிங்கக் கொடியின் பின்னனியும் வரலாறும் பரணிடப்பட்டது 2012-06-18 at the வந்தவழி இயந்திரம்
**அகத்தீசுவரர் கோயில்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் வில்லிவாக்கம் புறநகர்ப் பகுதியில் அமைந்துள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 60 மீட்டர் உயரத்தில் அமைந்துள்ள வில்லிவாக்கம் அகத்தீசுவரர் கோயிலின் புவியியல் ஆள்கூறுகள், 13°06′19″N 80°12′23″E﻿ / ﻿13.105150°N 80.206390°E﻿ / 13.105150; 80.206390 ஆகும்.

இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்கும் (செவ்வாய் தோசம் நீக்கும்) கோயில்களில் ஒன்றாகும்.

அகத்திய முனிவர் சிவலிங்கத்தை பிரதிட்டை செய்து வழிபட்ட தலங்களில் ஒன்றான இக்கோயிலில், பெண்கள் செவ்வாய் கிழமைகளில் பெருந்திரளாக வந்து செல்கின்றனர்.

சுமார் ஐநூறு ஆண்டுகள் தொன்மையான கோயில் என்ற வரலாற்று சிறப்பு மிக்கது இவ்வாலயம்.

இறைவி சொர்ணாம்பிகை சமேத மூலவராக இறைவன் அகத்தீசுவரர் வீற்றிருக்கும் இக்கோயிலின் தீர்த்தம் அங்காரக தீர்த்தம் என்று அழைக்கப்படுகிறது. இந்த தீர்த்தத்தின் கரையில் அங்காரகன் (செவ்வாய்) காட்சியளிப்பதால், 'செவ்வாய் கோயில்' என்றும் இக்கோயில் அழைக்கப்படுகிறது.

பொதுவாக, ஒரு கோவிலின் நுழைவாயில் கிழக்கு நோக்கி இருக்கும்; ஆனால் இந்தக் கோவிலின் நுழைவாயில் தெற்கு நோக்கி உள்ளது.

இக்கோயிலின் இறைவன், இறைவியுடன் திருமணக் கோலத்தில் அகத்தியருக்கு காட்சியருளியது ஓர் ஆடி மாதம் செவ்வாய் கிழமை என்று கருதப்படுவதால், ஆடி மாதம் செவ்வாய் அன்று வழிபாடு சிறப்புடையதாகும் என்று நம்பப்படுகிறது.

மேற்கோள்கள்
-----------

1. ↑  "ஶ்ரீ அகஸ்தீஸ்வரர் திருக்கோயில்" (in en-GB). .
2. ↑  "Arulmigu Agatheeswara Swamy Temple, Villivakkam, Chennai - 600049, Chennai District [TM000317.Chevvai temple, Angaraka Kshethram"]. .
3. ↑  மாலை மலர் (2019-08-06). "சென்னை பெண்களின் மனம் கவர்ந்த செவ்வாய் கோவில்" (in ta). .
4. ↑  "500 ஆண்டு கால புராதான சிறப்பு மிக்க வில்லிவாக்கம் அகஸ்தீஸ்வரர் ஆலய வரலாறு!". 2020-07-21. .
5. ↑  "Agastheeswarar Temple : Agastheeswarar Agastheeswarar Temple Details". .
6. ↑  ValaiTamil. "அருள்மிகு அகஸ்தீஸ்வரர் திருக்கோயில்". .
7. ↑  "Villivakkam Agastheeswarar Temple – Hindu Temple Timings, History, Location, Deity, shlokas" (in en-US). .
8. ↑  Suriyakumar Jayabalan. "ஆடி செவ்வாய் வழிபாடு - அருள்மிகு அகத்தீஸ்வரர் கோயில்!" (in ta). .

வெளி இணைப்புகள்
---------------

* GeoHack - வில்லிவாக்கம் அகத்தீசுவரர் கோயில்
வங்காளக் கடற்கரையில் டச்சு நாட்டின் வணிகக் கோட்டை, ஆண்டு 1787

**டச்சு இந்தியா** (Dutch India), (ஆட்சிக் காலம்:1605 – 1825),
நெதர்லாந்து நாடு, 1605 முதல் கிழக்கிந்திய டச்சு கம்பெனியை துவக்கி, இந்தியாவில் உள்ள கடற்கரை பகுதிகளை இந்திய மன்னர்களிடமிருந்து கைப்பற்றி, கோட்டை கொத்தளங்கள் மற்றும் குடியிருப்புகளை அமைத்து இந்தியாவில் 1605 முதல் 1825 முடிய வணிகம் செய்தனர்.

1824இல் ஏற்பட்ட ஆங்கிலேய-டச்சு உடன்படிக்கையின்படி, டச்சுக்காரர்கள் இந்தியாவில் தாங்கள் வணிகம் செய்த பகுதிகளை கிழக்கிந்திய கம்பெனி ஆட்சியாளர்களிடம் விட்டுக் கொடுத்து, மார்ச் 1825இல் இந்தியாவை விட்டு வெளியேறினர்.

வணிகம்
------

இந்தியாவின் மேற்கு கடற்கரை பகுதிகளில் மலபார், கண்ணனூர், கொச்சி, கொல்லம், காம்பத், சூரத், பரோடா, பரூச், கண்ணனூர், கன்னியாகுமரி பகுதிகளிலும், கிழக்கு கடற்கரை பகுதிகளில் தூத்துக்குடி, தரங்கம்பாடி, புலிக்காட், நாகப்பட்டினம், பரங்கிப்பேட்டை, மசூலிப்பட்டினம், டாக்கா, ஹூக்ளி, பிப்பிலி பகுதிகளிலும், மற்றும் அகமதாபாத், முர்சிதாபாத், ஆக்ரா, கான்பூர், பாட்னா, கோல்கொண்டா போன்ற பகுதிகளில் துணிமனிகள், நவரத்தினங்கள், பட்டுத்துணிகள், கண்ணாடி பொருட்கள், பீங்கான் பொருட்கள், அபின், மிளகு முதலியவற்றை இந்தியாவில் வணிகம் செய்தனர்.

டச்சு நாணயம்
------------

புலிக்காட் நாணயச்சாலையில் தயாரித்த, இந்துக் கடவுள் வெங்கடேஸ்வர் உருவம் பொறித்த தங்க பகோடா நாணயம், ஆண்டு 17-18ஆம் நூற்றாண்டு
டச்சு இந்திய கம்பெனி, கொச்சி, மசூலிப்பட்டினம், நாகப்பட்டினம், பாண்டிச்சேரி மற்றும் புலிக்காட் பகுதிகளில் வணிகம் செய்ததுடன், தங்க பகோடா நாணயங்களை வெளியிட்டது.

வணிகம் செய்த பகுதிகள்
---------------------

இந்தியத் துணை கண்டத்தில் டச்சு இந்திய வணிக கம்பெனியினர் 1605ஆம் ஆண்டு முதல் 1825 முடிய வணிகம் செய்த தெற்காசியப் பகுதிகள்;

Dutch IndiaPoppacamal**Poppacamal**Pulicat**Pulicat**MasulipatnamMasulipatnamNizapatnamNizapatnamTenganapatnamTenganapatnamGolkondaGolkondaBheemunipatnamBheemunipatnamKakinadaKakinadaDraksharamaDraksharamaPalakolPalakolNagulavanchaNagulavanchaSadrasSadrasThiruppapuliyurThiruppapuliyurParangippettaiParangippettaiCochin**Cochin**QuilonQuilonCannanoreCannanoreKayamkulamKayamkulamCranganoreCranganorePallipuramPallipuramPurakkadPurakkadVengurlaVengurlaBarselorBarselorHugli-Chuchura**Hugli-Chuchura**PatnaPatnaCossimbazarCossimbazarDhakaDhakaMurshidabadMurshidabadPipelyPipelyBalasoreBalasoreSuratte**Suratte**AhmedabadAhmedabadAgraAgraKanpurKanpurBurhanpurBurhanpurBharuchBharuchCambayCambayBarodaBarodaMrohaung**Mrohaung**SyriamSyriamMartabanMartabanAvaAvaColombo**Colombo**TuticorinTuticorinCalpentijnCalpentijnCaraasCaraasMannarMannarTrincomaleeTrincomaleeBatticaloaBatticaloaGalleGalleMataraMataraCape ComorinCape ComorinCotatteCotatteclass=notpageimage|      Dutch Ceylon      Dutch Coromandel      Dutch Malabar      Dutch Suratte      Dutch Bengal      Dutch Myanmar

மேற்கோள்கள்
-----------

1. ↑  "HISTORY OF THE DUTCH EAST INDIA COMPANY – THE ASIAN PART". .
2. ↑  "1602 Trade with the East: VOC". .

வெளி இணைப்புகள்
---------------

* Coins of Dutch India
* World Statesmen – India
* Cuddalore History
* India, shores without end பரணிடப்பட்டது 2020-04-12 at the வந்தவழி இயந்திரம்
**உத்தரப்பிரதேச நாள்** (இந்தியில் **யு.பி திவாஸ்** அல்லது **உத்தரபிரதேச திவாஸ்** என்றும் குறிப்பிடப்படுகிறது) என்பது இந்திய மாநிலமான உத்தரபிரதேசத்தின் நிறுவன நாளாக கொண்டாடப்படுகிறது. இது சனவரி 24 அன்று அனுசரிக்கப்படுகிறது.

வரலாறு
------

ஐக்கிய மாகாணமானது 1950 சனவரி 24 அன்று உத்தரப்பிரதேசம் என பெயர் மாற்றப்பட்டது. மே 2017 இல், உத்தரப்பிரதேச அரசு ஒவ்வொரு ஆண்டும் சனவரி 24 அன்று உபி நாளாகக் கொண்டாடுவதாக அறிவித்தது.   உ.பி. நாளைக் கொண்டாட ஆளுநர் ராம் நாயக் முன்மொழிந்தார்.

மேலும் பார்க்கவும்
------------------



1. ↑  "Uttar Pradesh Day to be celebrated on Jan 24". .
2. ↑  "'Uttar Pradesh Diwas' commence in lucknow". .
3. 1 2  "Governor Ram Naik welcomes Yogi Adityanath's decision on Uttar Pradesh Divas". .
4. ↑  "Yogi's Fifth Cabinet Meeting: UP Day to be Celebrated on Jan 24 Every Year". .
5. ↑  "यूपी सरकार मनाएगी हर साल 24 जनवरी को उत्तर प्रदेश दिवस". .
6. ↑  "CM Yogi government plans mega celebrations on UP Day". .
7. ↑  "UP Celebrates Its Foundation Day For First Time In 68 Years". .
**பவனம் வெங்கட்ராமி ரெட்டி** (*Bhavanam Venkatarami Reddy*) (18 ஜூலை 1931 - 7 ஏப்ரல் 2002) 1982 இல் பிப்ரவரி முதல் செப்டம்பர் வரை எட்டு மாதங்கள் ஆந்திரப் பிரதேசத்தின் முதலமைச்சராக இருந்தார். இவர் இந்திய தேசிய காங்கிரசு கட்சியின் உறுப்பினராக இருந்தார். பல்வேறு ஆந்திர அரசாங்கங்களில் மாநில அமைச்சராகவும் பணியாற்றினார்.

ஆரம்ப கால வாழ்க்கை
------------------

ரெட்டி, பிரித்தானிய இந்தியாவின் சென்னை மாகாணத்தின் குண்டூர் மாவட்டத்தில் முப்பல்லா என்ற கிராமத்தில் பிறந்தார். பவனம் ஜெயபிரதா என்பவரை மணந்த இவருக்கு ஒரு மகன் மற்றும் மூன்று மகள்கள் உள்ளனர்.  இவரது மகள்களில் ஒருவரான ராஜ்யஸ்ரீ, இதய அறுவை சிகிச்சை நிபுணரும், கிம்ஸ் மருத்துவமனையின் நிறுவனருமான பாஸ்கர் ராவ் பொல்லினேனியை மணந்தார்.

தொழில்
------

இவரது அரசியல் வாழ்க்கை 1970 களில் இளைஞர் காங்கிரசு செயல்பாட்டாளராக தொடங்கியது. அதிலிருந்து இவர் சட்டமன்ற உறுப்பினர் பதவியை அடைந்தார். பின்னர் 1978 இல் சென்னா ரெட்டியின் அமைச்சரவையில் கல்வி அமைச்சரானார். 24 பிப்ரவரி 1982 இல் முதலமைச்சராவதற்கு முன்பு தங்குதூரி அஞ்சய்யாவின் அமைச்சரவையில் பணியாற்றினார். இந்திய தேசிய காங்கிரசு கட்சியைப் பிரதிநிதித்துவப்படுத்தி 19 செப்டம்பர் 1982 வரை முதலமைச்சராக பணியாற்றினார்.

தனிப்பட்ட வாழ்க்கை
------------------

2002 ஆம் ஆண்டு ஏப்ரல் 7 ஆம் தேதி அவர் மூச்சுத் திணறலால் பாதிக்கப்பட்டு இறந்தார். இவரது பவனம் ஜெயபிரதாவும் மாநில அரசில் அமைச்சராகப் பணியாற்றியுள்ளார்.

மேற்கோள்கள்
-----------

1. ↑  "Former CM Bhavanam Venkatram dies | Hyderabad News - Times of India". .
2. ↑  "Dil Se : Dr Bhaskar Rao - Lifeline to the heart". .
**தீர்த்தபாலீசுவரர் கோயில்** என்பது இந்திய மாநிலம் தமிழ்நாட்டின் தலைநகர் சென்னையில், திருவல்லிக்கேணி புறநகர்ப் பகுதியில் அமைந்துள்ள ஒரு சிவன் கோயில் ஆகும். சப்த சிவத்தலங்களில் இதுவும் ஒன்றாகும்.

சப்த சிவத்தலங்கள்
-----------------

1. மயிலாப்பூர் காரணீசுவரர் கோயில்
2. தீர்த்தபாலீசுவரர் கோயில்
3. மயிலாப்பூர் வெள்ளீசுவரர் கோயில்
4. மயிலாப்பூர் விருபாட்சீசுவரர் கோயில்
5. மயிலாப்பூர் வாலீசுவரர் கோயில்
6. மயிலாப்பூர் மல்லீசுவரர் கோயில்
7. மயிலாப்பூர் கபாலீசுவரர் கோயில்

இந்த "சப்த சிவ ஸ்தலங்களுக்கு" கூடுதலாக, அருகாமையிலுள்ள ஏகாம்பரேசுவரர்-வள்ளுவர் கோவில் பாரம்பரியமாக எட்டாவது தவிர்க்க முடியாததாக கருதப்படுகிறது.

சப்த சிவத்தலங்களை ஒரே நாளில் மூன்று மணி நேரத்தில் தரிசிக்கலாம் என்பர். இவை ஒன்றுக்கொன்று அருகாமையில் அமைந்துள்ளன.  இவற்றைச் சப்த ரிசிகளான விசுவாமித்திரர், காசிபர், வசிஷ்டர், கௌதமர், அகத்தியர், அத்ரி, பிருகு ஆகியோர் வழிபட்டுள்ளனர்.

தல வரலாறு
---------

இத்தலத்து மூலவரும், அம்பாளும் இரண்டடி உயரத்தில் மிகவும் சிறிய உருவமாக உள்ளனர். சுவாமி சற்றே இடப்புறம் சாய்ந்தபடி, தோற்றத்தில் ஒரு வெள்ளரிப்பழம் போல காட்சி தருகிறார்.

தீர்த்தவாரி திருவிழா
--------------------

அகத்தியர் குள்ள முனிவர் என்பதால், அவர் தன்னை மலர்களால் பூஜை செய்யும் போது, தன் உயரத்தையும் குறைத்துக் கொண்டாராம் சிவன். அதன் காரணமாகவே அவர் உயரம் குறைவாக இருக்கிறார். இவருக்கு கடல் தீர்த்தத்தை கொண்டே பிரதான பூஜைகள் செய்யப்படுகின்றன. ஆண்டுதோறும் மாசிமகத்தன்று நடைபெறுகின்ற தீர்த்தவாரி திருவிழாவின்போது சுவாமி கடலுக்கு சென்று நீராடிவிட்டு திரும்புகிறார்.

பிற தெய்வங்கள்
--------------

இக்கோயிலில் விநாயகர், முருகன் உடன் வள்ளி தெய்வானை, ஐயப்பன், தட்சணாமூர்த்தி, காலபைரவர், விஷ்ணு துர்க்கை, சரஸ்வதி, பிரம்மா, 63 நாயன்மார்கள் மற்றும் நவக்கிரகங்கள் ஆகிய சிற்பங்களும் உள்ளன.

முக்கியப் பண்டிகைகள்
--------------------

இங்கு தமிழ் புத்தாண்டு, சித்ரா பவுர்ணமி, திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம்,சிவராத்திரி, நவராத்திரி, ஆங்கிலப் புத்தாண்டு, பிரதோஷம்,வைகாசி விசாகம், தை அமாவாசை , விநாயகர் சதுர்த்தி, மாசி மகம், கார்த்திகை தீபம், போன்ற விழாக்கள் சிறப்பாக கொண்டாடப்படுகிறது.

திறந்திருக்கும் நேரம்
---------------------

இக்கோயில் மயிலாப்பூரில் இருந்து திருவல்லிக்கேணி செல்லும் வழியில் நடேசன் சாலையில் உள்ளது. காலை 6.00 மணி முதல் பகல் 11.00 மணி வரையிலும் மாலை 5.30 மணி முதல் இரவு 9.00 மணி வரையிலும் இக்கோயில் திறந்திருக்கும்.

மேற்கோள்கள்
-----------

1. 1 2  ஆரூர்.சுந்தரசேகர், பெருமைமிக்க மயிலாப்பூரில் சப்த சிவஸ்தலங்கள்!! விகடகவி, 16 மே 2020
2. ↑  Muthukumaran, M. (6 November 2019). "மயிலாப்பூர் திருவள்ளுவர் கோயிலில் என்ன நடக்கிறது? - ஸ்பாட் விசிட் #Video". Vikatan. .
3. ↑   தீபம் இதழ் - சப்த சிவ தலங்கள் - மே 20 2016 -பக்கம் 32
4. ↑  தீபம் இதழ் மே 20 2016 -பக்கம் 42

வெளி இணைப்புக்கள்
-----------------

தினமலர் கோயில்கள்

புறத் தொடுப்புகள்
-----------------

* Dinamalar Temples, தினமலர் கோயில்கள்
**சோமநாத சுவாமி கோயில்** அல்லது 'சோமநாதீஸ்வரர் திருக்கோயில்' என்றும் அழைக்கப்படும் சிவாலயம், இந்தியா தீபகற்பத்தின் தமிழ்நாடு மாநிலத்தில், கொளத்தூர் (சென்னை) பகுதியில் அமைந்துள்ளது. 800 ஆண்டுகள் தொன்மையானது இக்கோயில். இக்கோயிலின் மூலவர் சோமநாதீஸ்வரர் ஆவார். தாயார் அமுதாம்பிகை ஆவார். இக்கோயிலின் விருட்சம் வில்வம் ஆகும். இக்கோயிலின் தீர்த்தங்கள் சந்திர தீர்த்தம் மற்றும் அக்னி தீர்த்தம் ஆகும். இத்திருத்தலம் அமைந்துள்ள ஊர் முற்காலத்தில் 'திருக்குளந்தை' என்றும் 'திருக்குளத்தூர்' என்றும் அழைக்கப்பட்டு, பின் மருவி, 'கொளத்தூர்' என்று தற்போது அழைக்கப்படுகிறது.

அமைவிடம்
--------

கடல் மட்டத்திலிருந்து சுமார் 36 மீட்டர் உயரத்தில் அமைந்துள்ள சோமநாத சுவாமி கோயிலின் புவியியல் ஆள்கூறுகள்: 13°07'29.5"N, 80°12'53.9"E (அதாவது, 13.124850°N, 80.214980°E) ஆகும்.

பயன் பெறும் ஊர்கள்
------------------

கொளத்தூர், பெரவள்ளூர்,  பூம்புகார் நகர், செம்பியம், பெரியார் நகர், ஜவஹர் நகர், திரு. வி. க. நகர், பெரம்பூர், அகரம், மாதவரம், பொன்னியம்மன்மேடு, வில்லிவாக்கம் ஆகிய ஊர்களிலிருந்து வரும் பக்தர்கள், இத்தொன்மையான கோவிலைக் கண்டு பிரமிக்கின்றனர்.

தல பெருமை
---------

அகத்திய மாமுனிவர் வழிபட்ட தலம் இது. சோமேசர் முதுமொழி வெண்பா, குளத்தூர் பதிற்றுப்பத்தந்தாதி மற்றும் அமுதாம்பிகை பிள்ளைத்தமிழ் ஆகிய பாமாலைகளை, திருவாவடுதுறை ஆதினத்தைச் சார்ந்த, பதினாறாம் நூற்றாண்டில் வாழ்ந்த, தவத்திரு மாதவ சிவஞான முனிவர், இக்கோயிலின் தெய்வங்களுக்காக, இயற்றிச் சிறப்பித்த பெருமை இத்தலத்திற்கு உண்டு. 2014ஆம் ஆண்டு, இக்கோயிலுக்கு மகாகும்பாபிஷேகம் நடைபெற்றது.

### அறநிலையக் கல்லூரி

இக்கோயிலுக்குச் சொந்தமான சுமார் ஐந்து ஏக்கர் நிலப்பரப்பில் கல்லூரி ஒன்று ஏற்படுத்த, கட்டடங்கள் கட்ட ஏற்பாடுகள் செய்யப்பட்டு வருகின்றன. கல்லூரிக்கு அருள்மிகு கபாலீஸ்வரர் கலை அறிவியல் கல்லூரி என்று பெயரிடப்பட்டு, தற்காலிகமாக, இக்கோயில் அமைந்துள்ள கொளத்தூர் பகுதியிலுள்ள எவர்வின் மெட்ரிக்குலேஷன் மேல்நிலைப் பள்ளி வளாகத்தில் ஆரம்பிக்கப்பட்டுள்ளது. 250 மாணவ, மாணவிகள் தேர்வு செய்யப்பட்டுள்ளனர். இக்கல்லூரிக்கு, ஒன்பது உதவிப் பேராசிரியர்கள், ஒரு நூலகர் மற்றும் ஓர் உடற்பயிற்சி ஆசிரியர் ஆகியோர் நியமிக்கப்பட்டுள்ளனர்.

மற்றவை
------

இந்து சமய அறநிலையத்துறை கட்டுப்பாட்டில் உள்ள இக்கோயிலுக்குச் சொந்தமான, சுமார் பத்து கோடி மதிப்புள்ள, சுமார் 7,841 சதுர அடி பரப்பிலான இடம், தனியார் ஒருவருக்கு, தொழில் செய்வதற்காக வாடகைக்கு விடப்பட்டிருந்த நிலையில், அவர் சுமார் பத்து ஆண்டுகளாக வாடகை செலுத்தாததால், அவர் மீது நடவடிக்கை எடுக்கப்பட்டு, அவரிடமிருந்து அந்த நிலம் மீட்கப்பட்டது.

மேற்கோள்கள்
-----------

1. ↑  "Arulmigu Somanatha Swamy Temple, Kolathur, Chennai - 600099, Chennai District [TM000095."]. .
2. 1 2  "Temple details>Tamilnadu Temple>சோமநாதீஸ்வரர் திருக்கோயில்". .
3. ↑  "கொளத்தூர் சோமநாத சுவாமி கோவிலில் உழவாரப்பணி". *Dinamalar*. .
4. ↑  "Arulmigu Somanatha Swamy Temple, Kolathur, Chennai - 600099>தல பெருமை". .
5. ↑  "இந்தாண்டு கல்விக் கட்டணம் இலவசம் கொளத்தூரில் கலை மற்றும் அறிவியல் கல்லூரி: முதல்வர் ஸ்டாலின் திறந்து வைத்தார்". *Hindu Tamil*. .
6. ↑  "கபாலீசுவரர் கல்லூரி: உதவிப் பேராசிரியர்களுக்கு பணிநியமன ஆணைகளை வழங்கிய ஸ்டாலின்". *Dinamani*. .
7. ↑  "கொளத்தூர் சோமநாத சுவாமி திருக்கோயிலுக்குச் சொந்தமான ரூ.10 கோடி மதிப்பிலான சொத்துக்கள் மீட்பு!!". .
தழூர் பகவதி சேத்திரம்
**தழூர் பகவதி சேத்திரம்** இந்தியாவில் கேரளா மாநிலம் பத்தனம்திட்டா மாவட்டத்தில் வாழமுட்டம் என்ற இடத்தில் அச்சன்கோவில் ஆற்றின் கரையில் உள்ள 300 ஆண்டுகள் பழமையான இந்து கோயில் ஆகும்.  இக்கோயிலின் மூலவர் தேவி ஆவார்.   பல நூற்றாண்டுகள் பழமையான இக்கோயில் 2020ல் முழுமையாக புனரமைக்கப்பட்டது.

நாட்டுப்புறக் கலைகள்
--------------------

கும்பத்தில் படையணி கொண்டாடப்படுகிறது. வள்ளிக்கோடு, வாழமுட்டம், வ.கோட்டயம், பிரமாதொம் ஆகிய பகுதிகளிலும் அருகிலுள்ள பகுதிகளிலும் இது புகழ்பெற்றதாகும். தேவி தழூரம்மாவின் இந்த சிறப்பான விழாவிற்காக பக்தர்கள் பிற நகரங்களிலிருந்து வந்து கலந்துகொள்கிறார்கள். ஆண்டுதோறும் படையணி சிறப்பாகக் கொண்டாடப்படுகிறது. படையணிப்பாடல்கள் கேரளாவின் பழமையான நாட்டுப்புறக்கலையாகும். கேரளாவின் இப்பகுதியில் காலங்காலமாக இந்த நாட்டுப்புற நடனங்கள் பாதுகாக்கப்பட்டு வருகின்றன.

மேடத்தில் விஷு தினத்தன்று முடிவடையும் கும்பத்தில் பாரெழுந்நெல்லிப்பு நடைபெறுகிறது.  வாழமுட்டம் கிழக்கு, வாழமுட்டம், பிரமடம், முல்லானிக்காடு, வள்ளிக்கோடு ஆகிய அனைத்துப் பகுதிகளிலும் பாரெழுநெல்லிப்பு பரவியிருப்பதைக் காணமுடியும். அந்தப் பகுதிகளில் உள்ள ஒவ்வொரு இந்துக் குடும்பத்தாலும் இது கொண்டாடப்படுகிறது. நிகழ்வின்போது பக்தர்கள் காணிக்கையாக இளநீர் உள்ளிட்டவற்றை காணிக்கையாக வழங்குகின்றனர். 

இக்கோயில் நாட்டுப்புறக் கலைகளுக்கும், காலா (காளை உருவம்) மற்றும் குதிரை வேலா (குதிரை உருவம்) ஆகியவற்றுடன் கூடிய "கெட்டுக்காட்சி" என்றழைக்கப்படுகின்ற ஊர்வலத்திற்கு மிகவும் புகழ்பெற்றதாகும்.

தழூர் பகவதி வலஞ்சுழி தேவியின் சகோதரி என்பது நாட்டுப்புறக் கதையாக உள்ளது.. திருமண சடங்குகளை நடத்த மக்கள் வருவதால், பல திருமண விழாக்களுக்கு இந்த கோயில் புகழ்பெற்ற இடமாகக் கருதப்படுகிறது.

கும்பப் பொங்கல்
---------------

கும்பம் 1ம் தேதி காலை பொங்கல் விழா துவங்குகிறது. இவ்விழாவிற்கு பாரம்பரிய சுத்தமான ஆடைகளை அணிந்துவருகின்ற பெண்கள், தம் கைகளால் அம்மனுக்கு நைவேத்தியம் செய்கின்றனர். ஆயிரக்கணக்கான பக்தர்களின் காணிக்கைகளை அம்மன் ஏற்றுக்கொள்கிறார். இவ்வாறான அவர்களுடைய தரிசனம் தம்மை அனைத்து பாவங்களிலிருந்தும் தீமைகளிலிருந்தும் விடுபடுவார்கள் என்று மக்கள் நம்புகின்றனர்.

மேலும் பார்க்கவும்
------------------

* ஓமல்லூர்
* கடம்மனிட்டா
* தட்டையில் ஓரப்புறத்து பகவதி சேத்திரம்
* கேரளாவின் கோவில்கள்

குறிப்புகள்
-----------

1. ↑  "Thazhoor Bhagavathy Kshetram, Pathanamthitta, India Tourist Information" (in en-US). .
2. ↑  "Kerala History". .  Kerala-History
3. ↑  Tourist Guide to Kerala By Motilal (UK) Books of India, Various, V. Subburaj
4. ↑  "Thazhoor Bhagavathy Kshetram – Hindu Temple Timings, History, Location, Deity, shlokas" (in en-US). .
5. ↑  "Thazhoor Bhagavathy Kshetram" (in en). 2020-04-25. .

வெளி இணைப்புகள்
---------------

* Nair, Ajith. "Thazhoor Bhagavathi Temple". .

* "www.thazhoorbagavathy.org". .